Juričan ponovno kritizira SDP: ‘Niste čuli za njega, a čovjek je predsjednik najvećeg oporbenog kluba u zagrebačkoj Skupštini i to već 11 godina… Adventske kobasičare Brumnić je sam htio bičem rastjerat kao Isus kada je ušao u hram u Jeruzalemu’

Bivši kandidat za predsjednika Hrvatske i redatelj Dario Juričan u novoj objavi na Facebooku opet je uzeo na zub SDP i vrlo bliskog suradnika predsjednika stranke Davora Bernardića. Naime, Juričan je pozvao sve da upoznaju Zvanu Brumnića, dugogodišnjeg zagrebačkog SDP-ovca kojega je nazvao “najvećim i najdugovječnijim nepoznatim herojem otpora Milanu Bandiću”.

“Zvane Brumnić bio je predsjednik kluba zastupnika SDP-a u Skupštini grada Zagreba 2009.-2013., 2013.-2017., 2017. do danas. Niste čuli za njega, a čovjek je predsjednik najvećeg oporbenog kluba u zagrebačkoj Skupštini i to već 11 godina… Čovjek u Skupštini razvaljuje Bandića već 11 godina. Ne da mu disat. Vadi mu aferu za aferom. Adventske kobasičare Brumnić je sam htio bičem rastjerat kao Isus kada je ušao u hram u Jeruzalemu. Bandić dobro da je živ pored Brumnića… Zvane Brumnić heroj otpora Bandiću!”, napisao je Juričan na svoj karakteristični ironični način.

JURIČAN BOCNUO BORASA ‘ZBOG KORUPCIJE’ I POČASNOG DOKTORATA BANDIĆU: ‘Donesite mi doktorat, idemo odmah na janjetinu’

JURIČAN POSLAO ‘LJUBAVNO PISMO’ ŠEFU SDP-A: ‘Kome ti lažeš, Bero? Ne otvori li se Kino Europa do ovog datuma, ide Bandić, a ideš bogme i ti’